
Speciális étkezés - speciális olvasmányok. Három gyermekkönyv olvasóközpontú értelmezése

Kulcsszavak: gyermekirodalom; kognitív narratológia; reader response; anyagcsere-betegség; biblioterápia
Speciális étkezés - speciális olvasmányok című dolgozatomban arra a hipotézisemre kerestem alátámasztást, hogy összefüggés található az ételérzékenység vagy anyagcserebetegség és gyermekek meseolvasási szokásai között. Előzetesen azt feltételeztem, hogy az ételérzékeny vagy anyagcserebeteg gyermekek esetében különleges mintázat alakul ki a meseolvasási szokásokban intoleranciájuk vagy betegségük hatására. A kutatás során olyan gyermekeket kerestem, akiknek felolvasnak vagy már tudnak olvasni és valamilyen ételérzékenységük, vagy anyagcsere-betegségük van. Három gyermekkel és azok szüleivel készítettem félig strukturált interjút, majd ezeket elemeztem. Kiválasztottam a kutatás szempontjából legrelevánsabb gyermeket, majd az általa kedvencnek jelölt gyermekkönyveket értelmeztem kognitív narratológiai szempontból. Az elemzés továbbá a reader response vagy olvasói válaszkutatás mentén történt, valamint irodalomterápiás lehetőségeket kerestem a gyermekkönyvekben. Megállapítottam az interjúk alapján, hogy az anyagcsere-betegség vagy ételintolerancia hatásának a mindennapi életre el kell érnie egy küszöbértéket ahhoz, hogy a meseolvasási szokásokban megfigyelhető legyen a kapcsolódó mintázat.



